OzLabs/hebrew-wiki-articles huggingface dataset:
יחידת שלף

יחידת שלף (מוכרת גם בשם גף שלף) היא יחידת סיור אוויר לוחמת משותפת לחיל האוויר הישראלי וליחידה 9900 של אגף המודיעין המפעילה את סיירי האוויר הפועלת בטייסת 100.<ref name=":1" />

יחידת שלף מורכבת מסיירי אוויר ומחמ"ל מבצעי. היחידה אחראית על משימות האוויר המוטסות המאוישות.<ref name=":1"></ref>

== היסטוריה ==
היחידה הוקמה בשנת 1976 באגף המודיעין. הייתה זו הפעם הראשונה שסיירים החלו לפעול במסגרתה של יחידה עצמאית. לפני כן, נהגו מחלקות המודיעין של הפיקודים המרחביים להחזיק סיירי אוויר משלהם, שהיו כפופים לקמ"ן הפיקוד.

בתחילת שנות ה-90 הקים חיל האוויר יחידת סיירי אוויר משלו, ששולבה כגף בטייסת 100. תפקיד היחידה היה אספקת מודיעין למשימותיו של חיל האוויר.

עד תחילת המאה ה-21, לכל אחת משתי היחידות היו שיטות פעולה שונות ומסלול הכשרה שונה. עם כניסתן של מערכות תצפית חדשות, נהיה אופי העבודה דומה, ולכן הוחלט על איחוד שיטות ההכשרה של שתי היחידות.

משנת 2005, מתקיים קורס סיירי האוויר המאוחד.

במסגרת ההכשרה, עוברים סיירי האוויר הכשרת פענוח שטח ואוויר, ניווטים קרקעיים ורכובים, סדרות שטח ייעודיות ועוד.

כיום, כל סיירי האוויר יוצאים למסלול קצונה כחלק מההכשרה ומשרתים שנתיים נוספות בשירות קבע.

במאי 2023, לקחה חלק היחידה במבצע מגן וחץ כאשר סיפקה ליווי חי לתקיפות צה"ל ואספה מודיעין חזותי איכותי.

באוקטובר 2023 במלחמת חרבות ברזל, לקחה היחידה חלק בתמרון הקרקעי וסייעה לכוחות היבשה המתמרנים באמצעות איסוף ויזואלי של חוזי, צילום בזמן אמת, מתן התראה מדויקת אודות איומים בקרבת לוחמי היבשה המתמרנים, איסוף מודיעין ופענוח זירת הקרב.

== מבנה ==
סיירי היחידה מתחלקים לשני גפים:<ref name=":1" />
* גף חוזי – משתמשים הסיירים במטוסי הצופית ומשדרים וידאו בזמן אמת בעוד הם מלווים כוחות יבשה, ואוספים תמונת מצב מודיעינית מדויקת.
* גף צילום – משתמשים הסיירים במטוסי החופית ומשתמשים במצלמות סטילס לטובת ליווי מעצרים, הפללת מטרות, איסוף אלכסוני צבעוני וצילומי מכ"ם.
* היחידה מבצעת תפקיד נוסף בטייסת 122.

סיירי האוויר של היחידה מחולקים, חלקם עונדים כומתה ירוקה של חיל המודיעין וחלקם כומתת חיל האוויר.

בסיס היחידה הוא בבסיס חצור של חיל האוויר.

== גלריה ==
<gallery>
Aerial observers of Squadron 100 of the Israeli Air Force, 2023 II.jpg|סייר אוויר של יחידת שלף
Aerial observers of Squadron 100 of the Israeli Air Force, 2023 I.jpg|סיירי אוויר של יחידת שלף
Aerial observers of Squadron 100 of the Israeli Air Force, 2023 III.jpg|סיירי אוויר של גף צילום
</gallery>

== הערות שוליים ==

שלף
קטגוריה:אגף המודיעין
מחנה פילון

מחנה פילון או מכלול פילון הוא מחנה צבאי תחת אוגדת הבשן צמוד למושב אליפלט ודרומית לראש פינה. והוא נקרא על שמו של פילון פרידמן.<ref></ref><ref></ref>

הבסיס משמש כבסיס האם של חטיבת עודד <ref></ref>, בנוסף ליחידות מצ"ח, יחידת טכנולוגיה ואחזקה של ציוד ליחידות השריון וההנדסה במילואים מלבד יחידות התקשוב ואחזקה השוטפת של הבסיס. במקום נמצא גם המרפאה המרחבית והמחסנים של היחידה הפיקודית חר"פ 541 הכפופה לבסיס פצ<nowiki></nowiki>ן בצפת.

מחנה צה"לי זה הוקם על בסיס מחנה הצבא הבריטי שנפל לידי צה"ל בזמן מלחמת העצמאות. מאז היה מעורב בכלל מלחמות ישראל ובפרט מלחמת יום הכיפורים. מאז שימש את הקו הראשון שבא לסייע לכוחות המותקפים לאורך רמת הגולן ובין היתר שימש כבסיס הספקה עבור חטיבות 7 ו-188.<ref></ref><ref></ref> בראשית מלחמת חרבות ברזל יצאו רבים מיחידות המילואים בבסיס לכיוון החזיתות השונות.

== הערות שוליים ==

קטגוריה:בסיסי צה"ל במחוז הצפון
מכרם דבוב

מכרם דבוב (בערבית: مكرم دبوب; נולד ב-30 בדצמבר 1972 בתוניס שבתוניסיה) הוא כדורגלן עבר תוניסאי ששיחק בעמדת השוער, וכיום מאמן נבחרת פלסטין.

== קריירת מועדונים ==
דבוב שיחק במועדונים אספראנסה דה תוניס ואספראנסה דה ז'רז'יס מליגת העל התוניסאית.

== קריירה כמאמן ==
בשנת 2008 שימש דבוב כמאמן הזמני של אספראנסה דה ז'רז'יס למשחק אחד.

בין השנים 2010–2021 שימש כמאמן השוערים של נבחרת פלסטין.

ב-1 במאי 2021 מונה למאמן נבחרת פלסטין.

== קישורים חיצוניים ==

קטגוריה:כדורגלנים תוניסאים
קטגוריה:שוערי כדורגל תוניסאים
קטגוריה:כדורגלני אספראנסה דה תוניס
קטגוריה:מאמני כדורגל
קטגוריה:תוניסאים שנולדו ב-1972
קפה Le Dôme

בניין עם ה-Café du Dôme בקומת הקרקע שצולם ב-[[2006]]
קפה Le Dôme (בצרפתית: Café le Dôme או Café du Dôme) היא מסעדה במונפרנאס, פריז שנפתחה לראשונה ב-1898. בהתבסס על הדוגמה שהוקמה על ידי La Closerie des Lilas (הוקם ב-1847) ואחריו הוקמו Café de la Rotonde (ב-1911), Le Select (ב-1925) ו-La Coupole (ב-1927), לה דום היה ידוע בתור מקום מפגש אינטלקטואלי לאמנים וסופרים בתקופת בין המלחמות. בית הקפה יצר והפיץ רכילות וסיפק חילופי מסרים ושוק 'מעל השולחן' שעסקו בעתיד אמנותי וספרותי.<ref>[http://www.artistmarkking.com/05paris/ Mark King, "Memories of Paris"] , Artist Mark King Website</ref> פקדו אותו ציירים, פסלים, סופרים, משוררים, דוגמנים, אניני אמנות וסוחרים.

לימים הפך לה דום למקום הכינוס של המושבה הספרותית האמריקאית והפך למוקד לאמנים שהתתגוררו בגדה השמאלית של פריז.

פעם אמן עני היה יכול להשיג נקניקיית טולוז וצלחת מחית תפוחי אדמה בדולר. כיום היא מסעדת דגים מובילה (מדריך מישלן האדום נתן לה כוכב אחד), עם עיצוב נוחות מיושן.<ref name="time"></ref> סופרת האוכל פטרישיה וולס אמרה, "יכולתי לסעוד ב-Le Dôme פעם בשבוע, להתענג על מגש של צדפות מלוחות ו-sole meunière שאין דומה להם".<ref>[http://www.patriciawells.com/paris/ptables01.htm "At Home with Patricia Wells"] , Patricia Wells website</ref>

== מיקום ==
בית הקפה/מסעדה ממוקמת, כאמור, ברובע מונפרנס, קרוב לתחנת מטור וואוון (Vavin).

== דומיירס ==
המונח Dômiers נטבע כדי להתייחס לקבוצה הבינלאומית של אמנים חזותיים וספרותיים שהתאספו ב-Café du Dôme, כולל:

== בספרות ==
* הנרי מילר, חוג הסרטן (1934)
* אליוט פול, מיקי פין המסתורי: או רצח בקפה דו דום (1939)
* ארנסט המינגוויי: התייחסות לחברי הסצנה הספרותית הפריזאית שנפגשת בכיפה ב-The Torrents of Spring (1926); וזרח השמש (1926) ועוד.<ref>[https://adequatica.medium.com/hemingway-in-paris-fb0a425913e0 Hemingway in Paris]</ref>
* "פריז", מילים מאת אדית פיאף
* פרישתו הקסומה של אליסטר קראולי פוקדת את Du Dome.<ref>sacred-texts.com [http://www.sacred-texts.com/oto/lib816.htm John St. John, The Record of the Magical Retirement of G. H. Frater, O.'. M.'.]</ref>
* סימון דה בובואר, היא באה להישאר (1943)
* ז'אן-פול סארטר, עידן התבונה (1947)
* ארנסטו סאבטו, אבדון אל המדביר (1976)
* אנאיס נין, דלתא של ונוס (1977)
* ג'ין ריס, בוקר טוב, חצות (1939)

== קישורים חיצוניים ==

* 

== הערות שוליים ==

קטגוריה:פריז: מסעדות
פרנסיס לי (כדורגלן)

פרנסיס הנרי לי (באנגלית: Francis Henry Lee; 29 באפריל 1944 – 2 באוקטובר 2023) היה כדורגלן ואיש עסקים אנגלי, ששיחק בעמדת החלוץ. מאוחר יותר, היה ליו"ר ובעל המניות העיקרי של המועדון מנצ'סטר סיטי.

==קריירה==
===בולטון וונדררס===
ככדורגלן חובבני בגיל 16, לי ערך הופעת בכורה עבור בולטון וונדררס בנובמבר 1960, נגד מנצ'סטר סיטי באצטדיון ברנדן פארק. לי שיחק בהתקפה לצד אגדת המועדון נאט לופטהאוס, כששניהם מבקיעים בניצחון 1–3. הוא חתם רשמית במאי 1961 והיה למלך שעריה של בולטון בעונת 1962/1963 בליגה הראשונה. עונה אחר כך בולטון נשרה לליגת המשנה ובעונת 1964/1965 לי היה לשחקנה הפורה ביותר עם 23 שערי ליגה. בתחילת עונת 1967/1968 כבש בשבעה משחקים רצופים ולאחר מכן עבר למנצ'סטר סיטי. בסך הכל כבש עבור בולטון 106 שערים ב-210 הופעות.

===מנצ'סטר סיטי===
מאמן מנצ׳סטר סיטי ג'ו מרסר החתים את לי תמורת 60,000 פאונד בריטי, מה שהיה נחשב בזמנה להעברה היקרה ביותר בהיסטוריית המועדון. מרסר תיאר את החתמתו כ"חלק האחרון בפאזל". לי ערך את הופעת הבכורה במדיה בניצחון 0–2 על וולברהמפטון וונדררס במיין רואד, ושבוע לאחר מכן כבש את שער הבכורה נגד פולהאם. תואר האליפות לעונת 1967/1968 בליגה הראשונה הוכרע במחזור האחרון כשמנצ׳סטר סיטי הייתה חייבת לנצח את ניוקאסל יונייטד. היא ניצחה 3–4 כשלי אחד הכובשים והוכתרה כאלופה. בסך כל עונת האליפות לי היווה חלק משמעותי עם 16 שערים. בעונה שאחריה זכה עימה בגביע ה-FA.

בעונת 1969/1970 לי היה מלך שעריה של מנצ׳סטר סיטי בכל המסגרות, הישג שישחזר בכל ארבע העונות הבאות. המועדון זכה בעונה זו בתואר אירופי ראשון בהיסטוריה כשזכו בגביע המחזיקות. במסגרתו לי כבש במשחקי חצי הגמר והגמר נגד היריבות שאלקה הגרמנית וגורניק זאבז'ה הפולנית בהתאמה.

בעונת 1971/1972 לי קבע שיא בריטי במספר בעיטות העונשין שנכבשו על ידי שחקן בעונה, כאשר 15 מתוך 35 משעריו הגיעו מהנקודה הלבנה. 

===דרבי קאונטי===

==נבחרת אנגליה==
לי ערך את הופעת הבכורה במדי נבחרת אנגליה ב-11 בדצמבר 1968, במסגרת משחק ידידות נגד בולגריה שנערך באצטדיון וומבלי. שערו הראשון הגיע במשחקו השני, ב-12 במרץ 1969 בניצחון 5-0 על צרפת. לי ייצג את הנבחרת במונדיאל 1970 והיה לכדורגלן האנגלי הראשון שספג כרטיס צהוב בתולדות הטורניר, על כך שבעט בשוער ברזיל פליקס. הוא שותף בשלושה משחקים במהלכו; נגד רומניה, ברזיל ובמשחק שבו הודחו על ידי גרמניה המערבית ברבע הגמר.

==תארים==
;מנצ'סטר סיטי
*אליפות אנגליה: 1967/1968
*גביע ה-FA: 1968/1969
*גביע הפוטבול ליג: 1969/1970
*מגן הקהילה (2): 1968, 1972
*גביע המחזיקות: 1969/1970
;דרבי קאונטי
*אליפות אנגליה: 1974/1975
*מגן הקהילה: 1975
;אישיים
*מלך השערים בפוטבול ליג: 1971/1972
*כדורגלן השנה של מנצ'סטר סיטי: 1970
*היכל התהילה של הכדורגל האנגלי

==קישורים חיצוניים==

קטגוריה:כדורגלנים אנגלים
קטגוריה:כדורגלני נבחרת אנגליה
קטגוריה:כדורגלני בולטון וונדררס
קטגוריה:כדורגלני מנצ'סטר סיטי
קטגוריה:כדורגלני דרבי קאונטי
קטגוריה:בריטים שנולדו ב-1944
קטגוריה:בריטים שנפטרו ב-2023
יוצאקורן בוראפה

יוצקאורן בוראפה (בתאית: ยศกร บูรพา; נולד ב-8 ביוני 2005 בצ'נטחאבורי שבתאילנד) הוא כדורגלן תאילנדי המשחק בעמדת החלוץ בקבוצת צ'ונבורי מליגת העל התאילנדית ובנבחרת תאילנד.

== קריירת מועדונים ==
בוראפה גדל במחלקת הנוער של צ'ונבורי. בעונת הושאל לסמוט פרקן סיטי מליגת המשנה התאילנדית, במדיה ערך 31 הופעות ליגה והבקיע שבעה שערים.

לקראת עונת חזר לצ'ונבורי, והחל לשחק עמה בליגת העל התאילנדית.

== קריירה בינלאומית ==
ב-12 באוקטובר 2023 ערך בוראפה את הופעת הבכורה שלו בנבחרת תאילנד, בהפסד 8-0 לנבחרת גאורגיה במשחק ידידות.

== קישורים חיצוניים ==

קטגוריה:כדורגלנים תאילנדים
קטגוריה:חלוצי כדורגל תאילנדים
קטגוריה:כדורגלני נבחרת תאילנד
קטגוריה:ילידי 2005
אולנואידס

אולנואידס (שם מדעי: Olenoides) הוא סוג נכחד של טרילוביט, אשר חי בקמבריון והוא תואר מממצאי מאובנים שהתגלו לראשונה בפצלי ברג'ס שבקולומביה הבריטית, קנדה. הסוג תואר ב-1877 בידי סת יוג'ין מיק. משמעות שמו מיוונית היא: "Olenus"- על שם אולנוס מהמיתולוגיה היוונית, אדם שלצד אשתו הפך לאבן ו-oides - דומה ל...

==תיאור==
טרילוביט זה הגיע לאורך של 10 ס"מ בקירוב והיה מכוסה בשריון גרמי לאורך הראש, החזה העליון וסביב הבטן היו קוצים רבים. הטרילוביט נע בזחילה על קרקעית הים ובה חיפש מזון, אותו אולי איתר עם מחושיו. חלק מהפרטים שנמצאו היו שבורים, אולי לאחר שנטרפו בידי האנומלוקאריס, טורף-העל של תקופתו.

המאובנים שלו היו נפוצים בתקופתו במדינות רבות: ארצות הברית (יוטה, ניו יורק, איידהו, נבדה, פנסילבניה, וירג'יניה וויומינג) ובקנדה (קולומביה הבריטית וניופאונדלנד), גרינלנד, קזחסטן ורוסיה. הממצאים הרבים מרמזים שהיה זה אחד מהנפוצים ומהשמורים ביותר מבין הטרילוביטים.

==מינים==
בעבר נכללו בסוג זה מינים רבים אך מרביתם בוטלו או הועברו לסוגים אחרים:
* O. nevadensis
* O. sassikaspa
* O. serratus
* O. dawsoni - הועבר לסוג Kootenia
* O. burgessensis - הועבר לסוג Kootenia
* O. buttsi - לא מזוהה
* O. convexus - לא מזוהה
* O. incertus - מבוטל
* O. pennsylvanicus - מבוטל

==קישורים חיצוניים==

קטגוריה:בעלי חיים שתוארו ב-1877
קטגוריה:טקסונים שתוארו בידי סת יוג'ין מיק
קטגוריה:טרילוביטים
קטגוריה:בעלי חיים שחיו בקמבריון באמריקה הצפונית
כפר קוק (לבנון)

כפר קוק (בערבית: كفر قوق) הוא כפר דרוזי לבנוני שבמחוז אל-בקאע. במורדות המערביים של החרמון, בגובה של כ-1,200 מטר מעל פני הים, בסמיכות לגבול עם סוריה.<ref>[http://www.britishdruze.org.uk/popups/detailed_druzes.html British Druze Society - Druze communities in the Middle East] </ref>

הכינוי של הכפר הוא "כפר קוק אל-דִבֵּס" בשל מולסת הענבים שהוא מייצר.

== מיקום ומאפיינים ==
הכפר מרוחק כ-8 ק"מ מראשיא ובסמיכות לו נמצאים הכפרים: ל-8 כפרים לבנונים: עיידא (عيدا), ד'אהר אל אחמר (ظهر الأحمر), ינטא (ينطا), דיר אל-עשאאר (دير العشائر, כפר דיניס (كفر دينس) עין ערב (عين عرب) ועיחא (عيحا).

בכפר מתגוררים כ-2,000 בעלי זכות בחירה, ושטחו עומד על כ-5,800 דונם. הכפר מחובר לשני מישורים. במישור המזרחי, הקטן יותר, מגדלים, בעיקר, מטעי פרי. במישור המערבי, הגדול והנרחב יותר, מגדלים בעיקר דגנים.<ref></ref><ref></ref>

== מקור השם ==
יש שתי סברות באשר למקור השם:
# קוק בשפה הארמית הוא "חרס", או "לְבֵנָה". הכפר היה ידוע, בימי קדם, כמקום ייצור כלי חרס. יש לציין שלא רחוק מהכפר יש כפר בשם "רשאיא אל פוח'אר" והפירוש הוא רשאיא של הקָדָרוּת, והדבר מעיד על כך שתעשיית החרס הייתה נפוצה באזור.
# יש הסבורים שהשם מיוחס למלך בשם קוּק ששלט באזור בימי קדם.

== ארכאולוגיה ==
בכפר ובסביבתו יש שרידים ארכאולוגיים ובכלל זה גם מערות קבורה ואגנים חצובים בסלע, שמתוארכים לתקופות שונות, כולל כנענית ורומית, אך רובם עברו השחתה ומחלקם נגנבו פריטים רבים. בסמוך לכביש יש שרידים של מקדש רומי קטן ומספר אגני אבן נשמרו ליד כנסיית הכפר.<ref>Qada' (Caza) Rachaya - Promenade Tourist Brochure, published by The Lebanese Ministry of Tourism

ראו: https://web.archive.org/web/20110713193822/http://tourism.leb961.com/brochures/rachaya.pdf</ref>

בקיץ 1852 ביקר ד"ר אדוארד רובינסון בכפר ומצא כתובות ביוונית עתיקה, בכמה מקומות.

== אוכלוסייה ==
רוב אוכלוסיית הכפר היא דרוזית ויש משפחות נוצריות: יוונים-אורתודוקסים, קתולים וכן מרונים. באשר למשפחות החשובות ביותר בעיירה קוק, הם: אבודרהמין (أبودرهمين), אבו סעדי (أبوسعدي), ברו (برو), ג'דידאני (جديداني), ג'רבוע (جربوع), חדאד (حداد), חרב (حرب), אלחלבי (الحلبي), חמד (حمد), חמזה (حمزة), ח'ד'ר (خضر), ח'מיס (خميس), סראיא (سرايا) אל-סקאן (السقعان)، אל-שער (الشعار)، עבד אל-חאלק (عبدالخالق), ערבי (عربي)، אל-עריאן (العريان), נג'ם (نجم), נעים (نعيم), חורי (خوري), עזאר (عازار)، מעיקל (معيقل), עון (عون).<ref name="ReferenceA"></ref><ref></ref>

== מקומות קדושים ==
בכפר מצוי מקום קדוש לדרוזים: מקאם קבר שיח' אבו עביר מוחמד אלדואס.<ref></ref>

== מבצע שלום הגליל ==
במבצע שלום הגליל, בשעות הבוקר של 11 ביוני 1982, השתלטו כוחות אוגדה 252 על מורדות החרמון ומישור כפר קוק. בקרבות שניהלה חטיבה 7 עם כוחות התגבורת של דיוויזיה 3 הסורית, השמידו טנקי המרכבה כמה טנקי T72 סוריים.<ref>צה"ל, אלי מיכלסון - רמ"ח היסטוריה, [https://www.idf.il/אתרי-יחידות/המחלקה-להיסטוריה/מלחמות-ישראל/מלחמת-שלום-הגליל-1/פרסומים/אוגדה-252-ב-מעברים/ אוגדה 252 ב׳מעברים׳ במלחמת שלום הגליל], 6 יוני 2022.</ref> ביוני 1985 נסוגו כוחות צה"ל מכל הגזרה והתייצבו על קו רצועת הביטחון.

== הערות שוליים ==

קטגוריה:לבנון: אתרים ארכאולוגיים
קטגוריה:לבנון: יישובים
גיגאנוטוסקרופיו

גיגאנוטוסקרופיו (שם מדעי: Gigantoscorpio; מילולית: "עקרב ענקי") הוא סוג נכחד של עקרב שהתקיים לפני 345 עד 342.8 מיליון שנה מזמננו במשך הקרבון המיסיסיפי של בריטניה.

הסוג תואר ב-1963 בידי החוקר הנורווגי לייף סטרומר , ממאובנים שהתגלו בשטח "Glencartholm" שבסקוטלנד ואלה כללו שרידי שלד חיצוני רחב יחסית. סוג זה כלל מין יחיד, Gigantoscorpio willsi.

בעבר העריכו את גודלו באורך של כ-40 ס"מ, אם כי במחקר מאוחר יותר הוערך אורכו הכולל בלא יותר מ-24 ס"מ. הוא היה יותר קטן ממרבית העקרבים בתקופתו כמו הפולומונוסקורפיאוס, הפריארקטורוס והברונטוסקורפיו הענקיים שהגיעו לאורך של 70 עד 100 ס"מ ועדיין היה גדול בהרבה מהעקרבים המודרניים.

סוג זה של עקרב היה טורף של פרוקי רגליים אחרים, אותם הוא צד בצבתותיו הגדולות ואולי גם הכיל ארס בזנבו, אם כי הדבר לא נמצא במאובנים.

==קישורים חיצוניים==

==הערות שוליים==

קטגוריה:בעלי חיים שחיו בקרבון מיסיסיפי
קטגוריה:בעלי חיים שחיו בקרבון באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1963
מערכות נתוני שידור

מערכות נתוני שידור (באנגלית: Broadcast Data Systems; ידוע כ-BDS או Luminate BDS) הן שירות תקשורת, העוקב אחר השמעת שירים ברדיו, בטלוויזיה ובאינטרנט.<ref name=":0"></ref>

השירות, שהוא יחידה של MRC Data, משקלל את נתוני המצעדים באמריקה הצפונית, המתפרסמים על ידי מגזין בילבורד בבעלות משותפת, כולל בילבורד הוט 100 וקנדה הוט 100, בשילוב עם נתוני מכירות והזרמה מ-Soundscan.<ref name=":0" /> המערכת עוקבת אחר איירפליי ביותר מ-2,000 תחנות רדיו, לוויינים וערוצי מוזיקה בכבלים ברחבי ארצות הברית (כולל פוארטו ריקו), קנדה ומקסיקו. לומינייט מפיצה את נתוני השמעת האיירפליי של BDS באמצעים כדוגמת Music Connect, BDSRadio, BDS RealTime, ENcore ו-Musictrackin.<ref name=":0" />

מאוגוסט 2006 ועד לפרסום האחרון ביוני 2009, BDS סיפקה גם נתוני מצעדים עבור R&R לאחר שחברת נילסן רכשה את החברה. ב-10 בספטמבר 2009, האתר Radio-Info.com יצר שותפות עם נילסן BDS במטרה לספק נתונים של מצעדי השמעת ברדיו ונתונים קשורים ל-20 פורמטים.<ref></ref>

== הערות שוליים ==

קטגוריה:1982 בארצות הברית
קטגוריה:שיווק
פרנטישק ראיטורל

פרנטישק ראיטורל (בצ'כית: František Rajtoral; 12 במרץ 1986 – 23 באפריל 2017) היה כדורגלן צ'כי ששיחק בעמדת המגן הימני בקבוצות פריברם, באניק אוסטרבה, ויקטוריה פלזן, הנובר 96 וגזיאנטפספור ובנבחרת צ'כיה.

== קריירת מועדונים ==
ראיטורל גדל במחלקות הנוער של קובוהוטה פריברם ופריברם. הוא החל את הקריירה המקצוענית שלו בקבוצה הבוגרת של פריברם במסגרת ליגת העל הצ'כית, במדיה ערך 15 הופעות ליגה והבקיע שער אחד. בשנת 2005 חתם בבאניק אוסטרבה מליגת העל הצ'כית, במדיה ערך 100 הופעות ליגה והבקיע 12 שערים.

ב-29 ביוני 2009 חתם ראיטורל בויקטוריה פלזן מליגת העל הצ'כית. הוא ערך 168 הופעות ליגה והבקיע 19 שערים במדי המועדון, וזכה עמו בליגת העל הצ'כית ובתארים נוספים.

ב-30 בינואר 2014 הושאל ראיטורל להנובר 96 מהבונדסליגה עד לתום עונת 2013/2014. ב-1 בפברואר ערך את הופעת הבכורה שלו במועדון, בניצחון 3-1 על בורוסיה מנשנגלדבך במסגרת המחזור ה-19 בליגה. בסך הכל ערך שבע הופעות ליגה במהלך תקופת ההשאלה.

ב-29 באוגוסט 2016 חתם ראיטורל בגזיאנטפספור מליגת העל הטורקית. ב-10 בספטמבר 2016 ערך את הופעת הבכורה שלו במועדון, בתיקו 0-0 נגד אדנאספור במסגרת המחזור השלישי בליגה לעונת . עד למותו ערך 12 הופעות ליגה.

== קריירה בינלאומית ==
ראיטורל היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנת 2007, וערך שלוש הופעות בטורניר.

ב-29 בפברואר 2012 ערך את הופעת הבכורה שלו בנבחרת צ'כיה הבוגרת, בתיקו 1-1 נגד נבחרת אירלנד במשחק ידידות. הוא נכלל בסגל נבחרת צ'כיה לטורניר יורו 2012, וערך שתי הופעות בטורניר.

בסך הכל ערך 14 הופעות במדי הנבחרת.

== חיים אישיים ==
בשנת 2008 אובחן ראיטורל עם תסמונת התשישות הכרונית, ועבר טיפול במשך מספר חודשים. מחלתו חזרה בשנת 2014.

== מותו ==
ב-24 באפריל 2017 נעדר ראיטורל מאימון קבוצתו גזיאנטפספור. הוא נמצא ללא רוח חיים בביתו לאחר ששם קץ לחייו יום לפני כן.

== תארים ==
;ויקטוריה פלזן
* אליפות צ'כיה (4): 2010/2011, 2012/2013, 2014/2015, 2015/2016
* הגביע הצ'כי (1): 2009/2010
* הסופר קאפ הצ'כי (2): 2011, 2015

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני באניק אוסטראבה
קטגוריה:כדורגלני ויקטוריה פילזן
קטגוריה:כדורגלני הנובר 96
קטגוריה:כדורגלני גזיאנטפספור
קטגוריה:כדורגלני נבחרת צ'כיה
קטגוריה:כדורגלני יורו 2012
קטגוריה:כדורגלנים שמתו במהלך הקריירה
קטגוריה:מתאבדים
קטגוריה:צ'כים שנולדו ב-1986
קטגוריה:צ'כים שנפטרו ב-2017
רפלקס היונק הימי

רפלקס הצלילה בתינוק אנושי
רפלקס היונק הימי, הידוע גם בתור רפלקס הצלילה, הוא קבוצה של תגובות פיזיולוגיות לצלילה במים שגוברת על הרפלקסים ההומיאוסטטיים הבסיסיים, ונמצאת בכל החולייתנים הנושמים באוויר שנחקרו עד כה.<ref name="jones"></ref> רפלקס זה מייעל את הנשימה על ידי העדפה של העברת חמצן ללב ולמוח, ומאפשר צלילה לזמן ממושך יותר.

רפלקס הצלילה מופיע בצורה חזקה ביונקים מימיים, כגון כלבי ים, לוטרות ודולפינים,<ref name="noren"></ref> ומופיע בצורה חלשה אצל בעלי חיים אחרים, כולל אצל תינוקות אנושיים עד גיל שישה חודשים (ראה שחייה בגיל הרך), וציפורים הנוהגות לצלול, כגון ברווזים ופינגווינים.<ref name="jones" /> הרפלקס מופיע אצל בני אדם בוגרים בצורה חלשה, אם כי בתרבויות מסוימות כמו אצל אנשי סאמה-באג'או הוא מופיע בצורה חזקה יותר.<ref></ref>

רפלקס הצלילה מופעל במיוחד על ידי קירור והרטבת הנחיריים והפנים תוך כדי עצירת נשימה,<ref></ref> ומתקיים באמצעות עיבוד עצבי שמקורו בקולטנים הכימיים של הצוואר. השפעותיו הבולטות ביותר של הרפלקס הן על מערכת הלב וכלי הדם, הרפלקס גורם לכיווץ כלי דם היקפי, האטה בקצב הלב, הפניית דם לאיברים החיוניים כדי לחסוך בחמצן, שחרור תאי דם אדומים המאוחסנים בטחול, ובבני אדם, אי סדירות בקצב הלב. אף על פי שחיות מים פיתחו התאמות פיזיולוגיות עמוקות לשימור חמצן במהלך טבילה, רפלקסים כמו דום נשימה ומשך הזמן שלו, ברדיקרדיה, כיווץ כלי דם וחלוקה מחדש של תפוקת הלב מתרחשים גם בבעלי חיים יבשתיים כתגובה עצבית, אך השפעותיהם עמוקות יותר אצל חיות מים טבעיים.

==הערות שוליים==

קטגוריה:רפלקסים
קטגוריה:רפואת צלילה
חדר וחצי

חדר וחצי הוא משחק מחשב חינמי מבית ארץ נהדרת, המבוסס על סדרת מערכונים בעל אותו שם. המשחק מפותח ומתוחזק על ידי חברת Party Poopers הישראלית.

המשחק הפך לראשונה זמין לציבור ב-Google Play ב־9 בפברואר 2016. המשחק הופץ על ידי Party Poopers בסוף שנת 2016.

המשחק משווק בחנויות ה-App Store וה-Google Play.

== חדר וחצי ==
המשחק בנוי מ-19 שלבים, המשחק מסופר על אדם ושמו שולי שהכלים של ביתו מתחילים לדבר<ref></ref>.

השלבים הם רנדומליים, כאשר רק מהשלב הראשון ניתן להוריד את הטוסט.

במשחק יש 3 לבבות (3 הזדמנויות). במשחק יש פסילות שאם נפסלים משלב מפסידים לב, ואם מפסידים את כל 3 הלבבות השחקן נפסל.

== חדר וחצי 2 ==

== הערות שוליים ==

קטגוריה:משחקי וידאו משנת 2016
קטגוריה:משחקי מובייל
קטגוריה:ארץ נהדרת
קטגוריה:משחקי וידאו שפותחו בישראל
נקניקיית טולוז

נקניקיית טולוז (בצרפתית: Saucisse de Toulouse) היא נקניק טרי שמקורו בעיר טולוז שבדרום מערב צרפת. היא עשויה מבשר חזיר (75% רזה, 25% בטן), מלח ופלפל, בעל מעטפת טבעית של כ-3 ס"מ קוטר ונמכר בדרך כלל בסליל (כמו נקניקיית קאמברלנד).

נקניקייה זו היא בהרכב של רוב מתכוני הקסולה והיא מוגשת גם בגריל או בקונפי.

לנקניקיית טולוז אין מעמד גאוגרפי מוגן ולכן ניתן למכור וריאציות על המתכון המקורי תחת אותו שם. ארגוני היצרנים הציעו סימון תו אדום למוצר,<ref></ref> כדי שהמתכון שלו יעמוד בקריטריונים: בשר חזיר נא ושומן (לא יותר מ-80% בשר רזה), בשר חזיר (ham) ללא השוקיים, בשר כתף ללא השוקיים, ירך, חזה ושומן גב; מעטפת טבעית (לתוכה דוחסים את תערובת חומרי הנקניקייה) של חזיר או כבש; מלח בכמות שבין 1.5% לבין 1.8% מסך המרכיבים; מי קרח; סוכרים 1% לכל היותר מכלל המרכיבים (רק סוכרוז, דקסטרוז, גלוקוז או לקטוז); חומרים ארומטיים, תבלינים ויינות למיניהם במקסימום 0.7% מהסך הכל, וכמויות מדודות קטנות של אחד מאלה: חומצה אסקורבית (E300), נתרן אסקורבט (E301), חומצה אריתורבית (E315), או סודיום אריתורבט (E316) כחומר משמר.

== קישורים חיצוניים ==

== הערות שוליים ==

קטגוריה:המטבח הצרפתי
קטגוריה:נקניקיות
קוג'ו אזיאנגבה

קוג'ו ז'אן קלוד אזיאנגבה (בצרפתית: Kodjo Jean Claude Aziangbe; נולד ב-14 בדצמבר 2003 בטוגו) הוא כדורגלן טוגולזי המשחק בעמדת החלוץ קשר זוריה לוהנסק מליגת העל האוקראינית, בהשאלה מא-נסר, ובנבחרת טוגו.

== קריירת מועדונים ==
אזיאנגבה החל את הקריירה המקצוענית שלו בקבוצת א-נסר מליגת העל של איחוד האמירויות הערביות.

ב-1 בספטמבר 2023 הושאל למשך עונה אחת לזוריה לוהנסק מליגת העל האוקראינית.

== קריירה בינלאומית ==
ב-14 ביוני 2023 ערך אזיאנגבה את הופעת הבכורה שלו בנבחרת טוגו, בניצחון 2-0 על נבחרת לסוטו במשחק ידידות.

== קישורים חיצוניים ==

קטגוריה:כדורגלנים טוגולזים
קטגוריה:קשרי כדורגל טוגולזים
קטגוריה:כדורגלני א-נסר (דובאי)
קטגוריה:כדורגלני זוריה לוהנסק
קטגוריה:כדורגלני נבחרת טוגו
קטגוריה:ילידי 2003
ללא כותרת (מרים כבסה)

"ללא כותרת" (1995) הוא ציור מאת האמנית מרים כבסה.

==תיאור==
הציור מציג משטח של צבע שמן מדולל, שקיבל גוון שחור-חום, בצורה של דגם ספירלי-כאוטי. לאורך דפנותיו של הציור מופיעות טביעות אצבעותיה של האמנית כחלל נגאטיבי. בין הספירלות השונות מופיעה הטבעה נגטיבית נוספת - הרדי מייד של מרסל דושאן - גלגל אופניים (1913/1916). הצבע נמרח על לוח המזוניט, ו"מנוגב" או "נגרר" בעזרת ידיה של האמנית במין "ציור פעולה" בעל ממד אירוני. אלן גינתון הצביעה על אופיה הסוריאליסטי של טכניקת הציור זו, המשלבת בין "הנשגב והנמוך". גם שרה ברייטברג סמל הדגישה את הגישה הסוראליסטית המתבטאת "בקצות ידיה הפוגשות את העולם. [...] מתוך חזרה קצובה על אותה תנועה". אלו יוצרות מפגש בין הגופני לאוטומטי.

הציור הוצג בתערוכת היחיד של כבסה במוזיאון תל אביב לאמנות בשנת 1995 ונמצא כיום באוסף המוזיאון.
==לקריאה נוספת==
*גינתון, אלן (אוצרת), מרים כבסה, מוזיאון תל אביב לאמנות, תל אביב, 1996
*עומר, מרדכי (עורך), המוזיאון מציג את עצמו, מוזיאון תל אביב לאמנות, תל אביב, 2011, עמ' 275

==הערות שוליים==

קטגוריה:ציורים
קטגוריה:ציורי שמן
קטגוריה:ציור ישראלי
קטגוריה:מוזיאון תל אביב לאמנות: יצירות אמנות
קטגוריה:מוזיאון תל אביב לאמנות: ציורים
קטגוריה:ציורים משנות ה-1990
קטגוריה:יצירות משנת 1995
רוברטה מצולה

רוברטה מצולה (במלטית: Roberta Metsola; נולדה ב-18 בינואר 1979) היא פוליטיקאית מלטזית, חברת המפלגה הלאומית של מלטה ומפלגת העם האירופית. מכהנת כחברת הפרלמנט האירופי משנת 2013, והחל מינואר 2022 נשיאת הפרלמנט האירופי.

== קישורים חיצוניים ==

* 
* [https://www.politico.eu/person/Roberta-Metsola/ רוברטה מצולה], באתר פוליטיקו

קטגוריה:חברי הפרלמנט האירופי
קטגוריה:נשיאי הפרלמנט האירופי
קטגוריה:פוליטיקאים מלטזים
קטגוריה:ילידות 1979
וולטר שטרן

וולטר אדריאן שטרן (באנגלית: Walter Adrian Stern; נולד ב-16 בנובמבר 1965 במרילבון, לונדון) הוא במאי וידאו קליפים אנגלי.<ref></ref>

== ביוגרפיה ==
וולטר שטרן נולד ב-1965 לאב אוסטרי-יהודי ולאם אנגלייה. הוא החל להתעסק בצילום והתמקצע בבימוי וידאו קליפים.

== קריירה ==
שטרן החל את הקריירה שלו בבימוי קליפים בקונטרול, חברת הפקות קטנה שבסיסה בלונדון.

ב-1993 עבר לחברת ההפקה סרטי סטיגמה שם ביים לראשונה קליפ ללהקת הפרודיג'י. שיתוף הפעולה ביניהם נמשך לאורך אמצע עד סוף שנות ה-90, כולל שני קליפים עטורי שבחים ופרסים ב-1996: "Firestarter",<ref></ref> שזכה בפרס NME בקטגוריית "הקליפ הטוב ביותר" ו-"Breathe", שזכה באותה הקטגוריה בטקס פרסי המוזיקה של MTV אירופה.<ref></ref><ref></ref>

שטרן הצטרף לחברת ההפקה סרטי האקדמיה בשנת 1997, שם עשה את בכורתו עם בימוי הקליפ ל-"Bitter Sweet Symphony" של The Verve.<ref></ref> באותה שנה הוא החל בשיתוף פעולה נוסף, הפעם עם להקת מאסיב אטאק. שיתוף פעולה עסקי זה יצר שרשרת של שיתופי פעולה נוספים: "" (1997), "" ו-"Angel" (שניהם מ-1998).<ref></ref> "Teardrop" זכה בפרס בקטגוריית "הקליפ הטוב ביותר" בטקס פרסי המוזיקה של MTV אירופה 1998,<ref></ref> והועמד לפרס המוזיקה הבריטית ולפרס לעיצוב ואמנות בימוי.<ref></ref><ref></ref> הוא גם עבד עם אמנים שונים כמו מדונה ("Drowned World/Substitute for Love"), דייוויד בואי, ניין אינץ' ניילז ו-Stereo MCs.

ב-2006 ביים קליפ לשיר "The Prayer" של בלוק פארטי,<ref></ref> וב-2009 חזר לשתוף פעולה עם הפרודיג'י בבימוי הקליפ של "Take Me to the Hospital".

==קישורים חיצוניים==

== הערות שוליים ==

קטגוריה:במאי וידאו קליפים אנגלים
קטגוריה:יהודים אנגלים
קטגוריה:זוכי פרס המוזיקה של MTV אירופה
קטגוריה:אנגלים שנולדו ב-1965
חגי אמיר

חגי אמיר (נולד ב-1959) הוא רופא ישראלי, שמכהן כמנהל המרכז הרפואי לשיקום לוינשטיין, מומחה בכירורגיה אורתופדית, ברפואה פיזיקלית ובשיקום.

== ביוגרפיה ==
אמיר סיים את לימודי הרפואה בפקולטה לרפואה באוניברסיטת בן-גוריון בנגב בשנת 1984, ובשנת 1997 סיים התמחות באורתופדיה. בשנת 1998 סיים לימודי תואר שני במינהל מערכות בריאות בפקולטה לניהול של אוניברסיטת תל אביב, ובשנים 2002 עד 2023 התמחה בשיקום במכון השיקומי של שיקגו שבאוניברסיטת נורת'ווסטרן.

אמיר שירת בחיל הרפואה כרופא גדודי, רופא חטיבתי, קצין רפואה אוגדתי, ובתפקידו האחרון בצה"ל שימש כמפקד גדוד רפואה בדרגת סגן-אלוף. בשנת 2000 פרש מהשירות הצבאי, עבד במחלקות לשיקום אורתופדי במרכז רפואי שיבא ובבית החולים איכילוב, ובשנת 2014 מונה למנהל המחלקה לשיקום אורתופדי במרכז הרפואי לשיקום לוינשטיין. בשנת 2019 מונה למנהל המרכז. בין היתר, יזם ד"ר אמיר את שינוי שם המוסד מבית החולים לוינשטיים למרכז הרפואי לשיקום לוינשטיין. מונה למנהל המרכז.

אמיר נשוי לאנט, אמנית שעובדת עם אנשים לאחר שבץ מוחי, ואב לשבעה ילדים. מלבד עיסוקו כרופא, אמיר הוא חזן חובב.

==קישורים חיצוניים==
*[https://hospitals.clalit.co.il/loewenstein/he/doctors/Pages/dr_hagay_amir.aspx חגי אמיר] באתר המרכז הרפואי לשיקום לוינשטיין.
* [https://www.youtube.com/watch?v=eIxS9kGOKeU ד"ר חגי אמיר והשינוי הגדול שהגיע מהרבי מליובאוויטש]
* 

קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:רופאים צבאיים ישראלים
קטגוריה:סגני-אלופים בצה"ל
קטגוריה:המרכז הרפואי לשיקום לוינשטיין
קטגוריה:אורתופדים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל המרכז הרפואי תל אביב ע"ש סוראסקי
קטגוריה:ישראלים שנולדו ב-1959
כריס קנינגהם

כריס קנינגהם (באנגלית: Chris Cunningham; נולד ב-15 באוקטובר 1970)<ref></ref> הוא אמן וידאו ובמאי וידאו קליפים בריטי שביים קליפים למוזיקאים שונים כמו , סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק.<ref name=":0"></ref>

הוא גם יצר מיצגים אמנותיים וביים סרטים קצרים.<ref name=":0" /> פנו אליו לביים גרסה קולנועית של רומן הסייברפאנק מאת ויליאם גיבסון, "נוירומנסר"; הפרויקט נמצא בגיהנום פיתוחי כבר יותר משני עשורים. בשנות ה-2000, קנינגהם החל לבצע הפקה מוזיקלית וגם עיצב עטיפות אלבומים עבור מגוון מוזיקאים.

== קריירה ==
במהלך הקריירה שלו, קנינגהם עבד במגוון רחב של תחומים. הוא ביים וידאו קליפים, סרטים קצרים וגם הפיק מוזיקלית מספר שירים ואלבומים.

הוא ביים קליפים למוזיקאים שונים כמו , סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק.<ref name=":0" /> בשנת 1998 ביים את הקליפ ל-"Frozen" של הזמרת-יוצרת האמריקאית מדונה שהוכתר לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים.<ref></ref><ref></ref><ref></ref> על העבודה הוא הצהיר .<ref></ref> בימוי הקליפ היה לאבן דרך בקריירה שלו כיוון שאחריו, נשבע קנינגהם שלעולם לא יעבוד יותר עם אמנים גדולים.<ref></ref>

== חיים אישיים ==
קנינגהם היה נשוי לבסיסטית של וורפיינט, ג'ני לי לינדברג. עם זאת, החליט הזוג להיפרד.<ref></ref>

== קישורים חיצוניים ==
* 

== הערות שוליים ==

קטגוריה:במאי וידאו קליפים בריטים
קטגוריה:במאי קולנוע בריטים
קטגוריה:אמנים בריטים
קטגוריה:מפיקים מוזיקליים בריטים
קטגוריה:בריטים שנולדו ב-1970
קווין רייגן

קווין רייגן (באנגלית: Kevin Reagan) הוא מעצב גרפי וארט דיירקטור זוכה שלושה פרס גראמי,<ref></ref> שזכה לעיטורי כבוד מטעם המכון האמריקאי לאמנות גרפית , "פרינט" ו"אומנויות תקשורת". הוא אחראי על עטיפות לאלבומים שזכו לשבחים ביקורתיים ומסחריים של אמנים כדוגמת מדונה (Ray of Light), פו פייטרס, בק, דיקסי צ'יקס, Guns N' Roses, יורופ, מישל לין ג'ונסון, אלאניס מוריסט, פט מתיני, Svoy וסוניק יות'.<ref></ref> בתקופות שונות, רייגן היה המנהל האמנותי של מאבריק רקורדס, MCA רקורדס וגפן רקורדס.

הוא המחבר של (2009, טאשן).<ref></ref>

== קישורים חיצוניים ==

* [https://www.grammy.com/artists/kevin-reagan/6538 קווין רייגן] באתר של גראמי

== הערות שוליים ==

קטגוריה:מעצבים אמריקאים
קטגוריה:גרפיקאים
קטגוריה:זוכי פרס גראמי
1983 בצרפת

שנת 1983 בצרפת הייתה השנה בה ציינה צרפת 996 שנות לאום.

== הנהגה ==
* נשיא צרפת: פרנסואה מיטראן
* ראש ממשלת צרפת: פייר מורואה 

== אירועים ==
* 9 בינואר – פושע המלחמה הנאצי קלאוס ברבי נעצר בבוליביה.
* 6 בפברואר – קלאוס ברבי מואשם רשמית בפשעי מלחמה.
* 24 בפברואר – הסופרמיני פיג'ו 205 מושקת רשמית עם מגוון מכוניות האצ'בק ומכוניות גג נפתחות.
* 23 בספטמבר – אלימות מתפרצת בקלדוניה החדשה בין קנאקים ילידים ויוצאי צרפת. ממשלת צרפת חוזרת בה מהבטחת העצמאות.
* 16 באוקטובר – ייצור הדגמים 20 ו-30, שנחשבו לספינות הדגל של חברת רנו, הסתיים לאחר שמונה שנים כדי לפנות מקום לדגם 25.
* 23 באוקטובר – פיצוצי משאיות התאבדות בו-זמנית הורסים את מחנות חיל הנחתים הצרפתי וגם של ארצות הברית בביירות, והורגים 241 חיילים אמריקאים, 58 צנחנים צרפתים ו-6 אזרחים לבנונים.
* 20 בנובמבר – השקת מכונית המנהלים רנו 25, החלפה לרנו 20 והן לרנו 30.
* 31 בדצמבר – שתי פצצות התפוצצו בצרפת: אחת ברכבת של פריז שגרמה להריגתם של שלושה אנשים ופציעתם של 19 נוספים. השנייה בתחנת מרסיי, שגרמה להריגתם של שניים ופציעתם של 34.

== נולדו ==
* 14 בפברואר – בקארי סאניה, כדורגלן צרפתי
* 21 בפברואר – מלאני לורן, שחקנית צרפתייה-יהודייה
* 7 באפריל – פרנק ריברי, שחקן כדורגל צרפתי
* 1 במאי – אלן ברנאר, שחיין צרפתי
* 14 ביוני – לואי גארל, שחקן צרפתי
* 1 באוגוסט – ג'וליאן פובר, כדורגלן צרפתי
* 10 בספטמבר – ג'רמי טולאלאן, כדורגלן צרפתי
* 29 באוקטובר – ז'רמי מתייה, כדורגלן צרפתי
* 17 בדצמבר – סבסטיאן אוז'ייה, נהג מרוצים ראלי צרפתי

== נפטרו ==
(קטגוריה:צרפתים שנפטרו ב-1983)
* 27 בינואר – לואי דה פינס, שחקן קומדיות צרפתי (נולד ב-1914)
* 17 באוקטובר – רמון ארון, סוציולוג ופילוסוף פוליטי יהודי צרפתי (נולד ב-1905)
* 7 בנובמבר – ז'רמן טאייפר, מלחינה צרפתייה (נולדה ב-1892)

==קישורים חיצוניים==

קטגוריה:1983 בצרפת
Maxar Technologies

Maxar Technologies היא חברה בתחום תעשיית החלל. מטה החברה ממוקם בפאלו אלטו והיא נמצאת בבעלות מלאה של Advent International ממאי 2023

==היסטוריה==
===MDA===
חברת MDA הוקמה בשנת 1969 והחלה לפעול בתחום החלל. החברה פעלה מברמפטון, קנדה. בשנת 1995 היא הפכה להיות חברת בת של Orbital Sciences Corporation. החל משנת 2000 היה לה קושי לזכות במכרזים ממשלתיים בארצות הברית בגלל בעלות זרה. ניסיון מכירה ל-Alliant Techsystems נבלם על ידי ממשלת קנדה.

בשנת 2012 היא רכשה את SSL.

בשנת 2017 החברה התאחדה עם DigitalGlobe תוך הקמת Maxar Technologies.

בשנת 2020 חברת השקעות קנדית Northern Private רכשה את MDA מ-Maxar Technologies תמורת 765 מיליון $.

בשנת 2021 MDA הונפקה בבורסה לניירות ערך של טורונטו.

===DigitalGlobe===

החברה הוקמה בשנת 1992 במטרה להיכנס לתחום לווייני חישה מרחוק. הלוויין הראשון שוגר בשנת 1999.

בשנת 2009 החלה מכירת מניות החברה בבורסה לניירות ערך בניו יורק.

בשנת 2013 נרכשה חברה GeoEye.

בשנת 2017 הוסכם על מכירת החברה ל-MDA הקנדית וב-5 באוקטובר 2017 הוכרז על הקמת Maxar Technologies.

===Maxar Technologies===
בעקבות הקמת החברה היא נרשמה בארצות הברית ומניות שלה נשכרו בניו יורק ובטורונטו.

בשנת 2020 נרכשה חברת Vricon המתמחה בעיבוד מידע מלוויינים לקבלתה בתלת-ממד.

בשנת 2022 החברה נרכשה על ידי Advent International תמורת 6.4 מיליארד $ ומניותיה נמחקו מבורסה לניירות ערך. הרכישה הושלמה במאי 2023.

==מבנה החברה==
* DigitalGlobe - מתמחה בלווייני חישה מרחוק
* SSL - מתמחה בבניית לוויינים וחלליות
* VRICON - מתמחה בעיבוד מידע שמתקבל מלוויינים
* Radiant Solutions - מתמחה בעיבוד מידע שמתקבל מלוויינים

== קישורים חיצוניים ==

* 

==הערות שוליים==

קטגוריה:חברות אמריקאיות
קטגוריה:חברות חלל
מארק גיו

מארק גיו פאס (בספרדית: Marc Guiu Paz; נולד ב-4 בינואר 2006) הוא כדורגלן ספרדי המשחק בעמדת החלוץ בצ'לסי מהפרמייר ליג.

==קריירת מועדונים==
גיו, שנולד בגרנולרס, מחוז ברצלונה, קטלוניה, החל לשחק כדורגל במחלקת הנוער של "פנייה בארסלוניסטה סנט סלוני", קבוצת אוהדים של ברצלונה מהלה ליגה. ב-2013 הוא הצטרף לאקדמיית לה מאסיה של ברצלונה, ושיחק בקבוצות הנוער שלה. הוא זומן לראשונה לקבוצה הבוגרת ביוני 2023, לקראת משחקי קדם העונה מול סלטה ויגו וויסל קובה. גיו ערך את הופעת הבכורה הבלתי רשמית שלו בקבוצה נגד ויסל קובה, כשהחליף במחצית את רוברט לבנדובסקי.

ב-11 באוקטובר 2023 הוא זומן לקבוצה הבוגרת למשחק במסגרת עונת 2023/2024 בלה ליגה נגד גרנדה, אך לא שותף בו. באותו חודש הוא נבחר על ידי הגרדיאן לרשימת השחקנים הטובים ביותר שנולדו ב-2006 ברחבי העולם. ב-22 באוקטובר ערך גיו את הופעת הבכורה הרשמית שלו בקבוצה, כשנכנס בדקה ה-79' וכבש לאחר 34 שניות בלבד את שער הניצחון. בכך הוא הפך לשחקן הצעיר ביותר בהיסטוריה של מועדון הכדורגל ברצלונה שכובש בהופעת הבכורה שלו.

ב-25 באוקטובר 2023 ערך את הופעת הבכורה שלו בליגת האלופות, בניצחון 2–1 על שחטאר דונצק במסגרת המחזור השלישי של שלב הבתים בעונת . ב-13 בדצמבר כבש את שער הבכורה שלו במפעל בהפסד 2–3 לרויאל אנטוורפן.

ב-1 ביולי 2024 הועבר גיו לצ'לסי מהפרמייר ליג תמורת סכום של 6 מיליון אירו.

==קריירה בנבחרת==
גיו מייצג את ספרד ברמות הנוער. הוא הופיע במדיה באליפות אירופה בכדורגל עד גיל 17 והעפיל עימה לחצי הגמר.

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני צ'לסי
קטגוריה:ספורטאים ספרדים באנגליה
קטגוריה:ספרדים שנולדו ב-2006
ג'ינג האיפנג

ג'ינג האיפנג (בסינית: 景海鹏, בפין יין: Jǐng Hǎipéng; נולד ב-24 באוקטובר 1966) היה טייס קרב בחיל האוויר הסיני ווכיום הטייקונאוט הראשון בתוכנית החלל הסינית ששוגר לחלל במספר משימות.

==ביוגרפיה==
ג'ינג האיפנג נולד ביונצ'ן, שאנשי בשנת 1966. לאחר קבלת הכשרה הוא התחיל את השירות בצבא השחרור העממי והיה טייס קרב. ניסיון הטיס שלו מסתכם בכ-1,200 שעות טיסה.

בשנת 1998 הוא התחיל הכנות לטיסה לחלל.

בספטמבר 2008 הוא טס בחללית שנג'ואו 7 שחזרה לכדור הארץ לאחר יומיים.

בשנת 2012 הוא טס לחלל בפעם השנייה בחללית שנג'ואו 9 כמפקד צוות. החללית התחברה לתחנת החלל טיינגונג 1. הוא חזר לכדור הארץ לאחר 12 ימים.

בשנת 2016 הוא טס לחלל בפעם השלישית בחללית שנג'ואו 11 כמפקד צוות. החללית התחברה לתחנת החלל טיינגונג. הוא חזר לכדור הארץ לאחר 12 ימים.

במאי 2023 הוא טס לחלל בפעם הרביעית בחללית שנג'ואו 16 כמפקד צוות. החללית התחברה תחנת החלל טיינגונג. ב-20 ביולי הוא ביצע פעילות חוץ-רכבית שנמשכה כ-8 שעות. מטרת הפעילות הייתה לטפל בציוד שהותקן בחלק החיצוני של תחנת החלל. חזר לכדור הארץ ב-31 באוקטובר 2023 לאחר 153 ימים בחלל.

==קישורים חיצוניים==

* [http://www.spacefacts.de/bios/international/english/jing_haipen.htm ביוגרפיה]
* [https://english.news.cn/20230529/e6001b94fd224fe584a7f957d453d79d/c.html ביוגרפיה]

קטגוריה:תוכנית שנג'ואו
קטגוריה:טייקונאוטים סינים
קטגוריה:טייסים צבאיים סינים
קטגוריה:ילידי 1966
AEHF

תיאור הלוויין
AEHF (ידוע גם כ-"Advanced Extremely High Frequency") היא מערכת לווייני תקשורת שמופעלת על ידי חיל החלל של ארצות הברית. מטרת מערכת לוויינים זו היא לספק תקשורת מוצפנת ואמינה לצורכי הכוחות המזוינים של ארצות הברית במקום לווייני Milstar. המערכת מספקת שירותי תקשורת לכוחות צבא של בריטניה, קנדה, הולנד ואוסטרליה. השיגורים החלו בשנת 2010. בסך הכול בוצעו 6 שיגורים.

הלוויינים מעבירים מידע בקבצם שונים מ-75 ביט לשנייה ועד ל-1,544 מגביט בשנייה כמו מערכת Milstar. בנוסף לכך קיימת אפשרות להעברת נתונים בקצב 8.192 מגביט בשנייה לטרמינלים חדשים שלא היו חלק של המערכת הישנה. המערכת מכסה אזור בין קו רוחב 65 צפון לבין 65 דרום. אזורים מחוץ לאזור זה מכוסים על ידי מערכות אחרות.

משקל הלוויין היו כ-6,200 ק"ג. הלוויינים פועלים במסלול גאו סינכרוני. לוויין מתוכנן לפעילות במשך 14 שנים.

החוזה הראשוני הוענק ללוקהיד מרטין ונורת'רופ גראמן בשנת 2001. עלות כל שיגור הוא כ-850 מיליון $. הלוויין הוכרז כמבצעי לאחר ייצוב המסלול ובדיקות שנמשכות כ-100 ימים.

כול הלוויינים שוגרו מנמל החלל קייפ קנוורל בעזרת משגר מדגם אטלס 5.

המערכת פועלת במקביל למערכת Wideband Global SATCOM.
==לוויינים==
{| class="wikitable " width="700"
|- bgcolor="#ccfccf" align="center"
| תאריך שיגור|| לוויין || הערות
|-
| 14 באוגוסט 2010|| [https://nssdc.gsfc.nasa.gov/nmc/spacecraft/display.action?id=2010-039A USA-214]||
|-
| 4 במאי 2012|| [https://nssdc.gsfc.nasa.gov/nmc/spacecraft/display.action?id=2012-019A USA-235]||
|-
| 18 בספטמבר 2013|| [https://nssdc.gsfc.nasa.gov/nmc/spacecraft/display.action?id=2013-050A USA-246]||
|-
| 17 באוקטובר 2018|| [https://nssdc.gsfc.nasa.gov/nmc/spacecraft/display.action?id=2018-079A USA-288]||
|-
| 8 באוגוסט 2019|| [https://nssdc.gsfc.nasa.gov/nmc/spacecraft/display.action?id=2019-051A USA-292]|| באותו שיגור היה לוויין נוסף
|-
| 26 במרץ 2020|| [https://nssdc.gsfc.nasa.gov/nmc/spacecraft/display.action?id=2020-022B USA-298]|| באותו שיגור היה לוויין נוסף
|}

==קישורים חיצוניים==

* [http://www.astronautix.com/a/aehf.html תיאור הלוויינים], באתר Encyclopedia Astronautica
* [https://space.skyrocket.de/doc_sdat/aehf-1.htm נתוני שיגורים], באתר Gunter's Space Page
* [https://www.spaceforce.mil/About-Us/Fact-Sheets/Article/2197713/advanced-extremely-high-frequency-system/ תיאור המערכת]
* [https://www.airforce-technology.com/projects/advanced-extremely-high-frequency-aehf/?cf-view יכולות המערכת]

קטגוריה:לוויינים אמריקאיים
קטגוריה:לווייני תקשורת
קטגוריה:מערכי לוויינים
תו אדום

דבש מ[[אלזס המסומן בתו אדום]]
חוות עופות (תו אדום) לנדס, בבנקט
תו אדום (בצרפתית: Label Rouge) היא סימן להבטחת איכות בצרפת כפי שהוגדרה בחוק מס' 11–2006 (5 בינואר 2006).<ref>JORF, 2006-01-06, p. 1-40</ref><ref></ref>

מוצרים, המתאימים לתו אדום, הם: פריטי מזון, מוצרים חקלאיים שאינם מזון, ומוצרים לא מעובדים כגון פרחים. על פי משרד החקלאות הצרפתי: "התו האדום מאשר כי למוצר יש קבוצה או מערך ספציפי של מאפיינים, המבססים רמה מעולה ומבדיל אותו ממוצר דומה (ללא תו)".<ref></ref>

== תעודה ==
כדי להשיג את התו האדום, יש לאמץ מערך תקנים מחמיר ביותר שהוכן על ידי קבוצת יצרנים. תקנים אלה קובעים את הקריטריונים שעל המוצר לעמוד בהם לאורך שרשרת הייצור, לרבות טכניקות חקלאיות, הזנה, עיבוד והפצה.

האישור מוכרז רשמית בצו משותף של שר החקלאות והדייג והשר לענייני צרכנות, על פי המלצות "המכון הלאומי למקור ואיכות" (בצרפתית: Institut national de l'origine et de la qualité; ובראשי תיבות: INAO). INAO הוא הגוף הציבורי הצרפתי האחראי על סימני איכות ומקור הנוגעים למוצרי מזון.

== התעשייה ==
תו זה מאשר את הייצור של 434 מוצרים צרפתיים שנהנים מהתו האדום, 329 מהם נוגעים למגזרי העופות, הבשר והשרקוטרי ב-6,000 חברות בתעשיית המזון החקלאי שלמעשה מקבלים את תוצרתן של 45,000 חוות חקלאיות נכון לשנת 2018,מחזור המכירות של חברות אלה בשנת 2018 עמד על 1.5 מיליארד אירו. הדו"ח שמתפרסם מדי שנה על ידי ה-INAO מאשר כי "התו האדום" נמצא בעלייה מתמדת.

== קישורים חיצוניים ==
* 
* [https://agriculture.gouv.fr/official-labels-quality-and-origin תו אדום], באתר משרד החקלאות והמזון הצרפתי 

== הערות שוליים ==

קטגוריה:צרפת: חקלאות
קטגוריה:צרפת: תעשייה
קטגוריה:סימון מוצרים
Setjetting

"האיש עם אקדח הזהב" משנת 1974]]
Setjetting (באנגלית: Setjetting; או כמשמעותו חופשת מיקום או חופשת אתרים) הוא אופנה של נסיעה ליעדים שהיו אתרי צילום של סרטים.<ref></ref> דוגמאות כוללות סיור בלונדון בסירה מהירה כמו בסרטי ג'יימס בונד, או ביקור בבתים המפוארים שנראים בג'יין אוסטן בתרבות הפופולרית. המונח הוא משחק מלים על המונח חוג הסילון (Jet set), סוג של טיולי יוקרה בחברה מהמעמד הגבוה.

== תיאור המונח ==
המונח נטבע לראשונה בעיתונות האמריקנית ב"ניו יורק פוסט" על ידי העיתונאית גרטשן קלי (Gretchen Kelly) ב-2008.<ref name="kelly"></ref> ניתוח של השימוש בטכנולוגיות גיאו-מרחביות בחופשת אתרים כזו הוצע על ידי תירי ג'וליבו (Thierry Joliveau) ב-The Cartographic Journal.<ref></ref> תאגידים, מועצות, ועידות ותיירות עקבו אחר המגמה באותה שנה ויצרו מפות נסיעות משלהם, כמו מפת הסרט אליזבת: תור הזהב בהוצאת VisitBritain.<ref></ref><ref>[https://web.archive.org/web/20090205150218/http://www.visitbritain.us/Images/Golden%20Age%20Map%20FINAL_tcm20-114120.pdf Elizabeth the Golden Age]. visitBritain.com/thegoldenage</ref>

== נזקים אקולוגיים ==
סוג תיירות זה כשהופך להמוני עלול לגרום לנזקים סביבתיים רבים. ביוני 2018, חוף קו פי פי, שהתפרסם באמצעות סרטו של דני בויל משנת 2000 "החוף", נסגר ללא הגבלת זמן, כדי לאפשר לו להתאושש מהנזקים האקולוגיים של התיירות ההמונית בעקבות הסרט.<ref name="Guardian-20181003" /> החוף קיבל לפני כן עד 5,000 תיירים ו-200 סירות ביום.<ref name="Guardian-20181003"></ref>

== הערות שוליים ==

קטגוריה:סוגי תיירות
קטגוריה:קולנוע
Soltera

"Soltera" (באנגלית: "Single"; ובעברית: "רַוָק") הוא שיר שהוקלט על ידי הזמר הקולומביאני מאלומה, בהשתתפות הזמרת-יוצרת האמריקאית מדונה, מתוך אלבום האולפן הרביעי שלו, 11:11 (2019).<ref name=":0"></ref> הוא יצא לאור ב-17 במאי 2019, בהוצאת חברת התקליטים סוני מיוזיק לטין, ביחד עם שאר שירי האלבום.<ref name=":0" /> את השיר כתבו השניים ביחד עם יאן מאד, אדג', מייק דין, יון מאד להפקה של אדג' ומאד-מיוזיק.<ref name=":1"></ref> "Soltera" מתחיל בתור דיאלוג בין מדונה ("אממ, מאלומה?") למאלומה ("זה אני").<ref name=":1" />

מבקרי המוזיקה הפנו כלפי השיר ביקורות חיוביות, בעת שסקרו האלבום של מאלומה. באיידולטור כתבו .<ref name=":2"></ref> ברולינג סטון העירו שבשיר .<ref name=":3"></ref> מבחינה מסחרית, זכה השיר להצלחה כאשר דורג במקום השביעי במצעד השירים הלטיניים הדיגיטליים, אף על פי שלא הופץ כסינגל.<ref></ref> בספוטיפיי הצליח לצבור במרוצת השנים למעלה מ-12 מיליון השמעות בסך הכול.<ref name=":0" />

== רקע וכתיבה ==
השיר נכתב על ידי יאן מאד, אדג', מייק דין, מאלומה ומדונה, יון מאד והופק על ידי אדג' ומאד-מיוזיק.<ref name=":1" /> שיתוף הפעולה המוזיקלי בין השניים החל כאשר מדונה הוציאה את אלבום האולפן הארבעה-עשר שלה, (2019) במסגרתו הקליטו שני שירים: "Medellín" שיצא כסינגל המוביל מתוכו,<ref></ref> ו-"Bitch I’m Loca".<ref></ref> בהמשך לשיתופי פעולה אלה, הוחלט כי יוקלט שלישי שייכלל באלבום האולפן הרביעי של מאלומה (2019).<ref name=":0" /> שני האלבומים יצאו זה בסמוך לזה; של מאלומה באמצע מאי ושל מדונה באמצע יוני.<ref></ref><ref></ref> היחסים בין השניים זכו להתייחסויות תקשורתית וב- נכתב כי .<ref></ref>

"Soltera" היה לשיר השני שהקליטו השניים יחד מבין השלושה. לאחר מכן, הם הרבו להופיע ביחד ולבצע את שיריהם באירועים שונים.<ref></ref><ref></ref>

== ביקורת ==
"Soltera" זכה לביקורות מעורבות וחיוביות כאחד מטעם מבקרי המוזיקה. באיידולטור כתבו . בהמשך, כתבו .<ref name=":2" /> ברולינג סטון העירו שבשיר .<ref name=":3" /> בגרדיאן הפנו כלפי השיר ביקורת מעורבת וכתבו .<ref></ref> ב-NME ביקרו את השיר בחיוב והעירו כי .<ref></ref>

גף בנג'מין מפורבס סקר את אלבומו של מאלומה והעיר כי .<ref></ref> ת'ום יורק מ-AllMusic טען כי .<ref></ref> בביקורת רצועה–אחר–רצועה שפורסמה במגזין בילבורד סקרו את "Soltera".<ref></ref>

== וידאו קליפ ==
האודיו הרשמי של "Soltera" פורסם ב-17 במאי 2019 ביחד עם שאר שירי האלבום שיצאו באותו היום.<ref name=":4"></ref> הוא מגולל סצנה אחת בלבד שחוזרת על עצמה באופן חזר ונשנה – אישה מגולחת ראש הלבושה למסיבה, כשמספר גברים עם מטריות שקופות עוברים מאחוריה.<ref name=":4" /> עטיפת האודיו שונתה בשנת 2023 במטרה לעזור בקידום המסחרי של אלבום האולפן השלישי של מאלומה, Don Juan.<ref name=":4" />

נכון לאוגוסט 2023 עומד מונה הצפיות של הקליפ על למעלה מ-3 מיליון צפיות.<ref name=":4" />

== רשימת השמעה ==
* הורדה דיגיטלית / סטרימינג<ref name=":0" />
# "Soltera" – 3:08

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|17 במאי 2019
|הזרמת מוזיקה • הורדה דיגיטלית
|סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:שירי מאלומה
קטגוריה:שירי מדונה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מאלומה
קטגוריה:שירים שנכתבו על ידי מדונה
קטגוריה:שירים עם נושאים פמיניסטיים
בית הכנסת של מונמארטר

בית הכנסת של מונמארטר (בצרפתית: Synagogue de la rue Sainte-Isaure) ממוקם ב-Rue Sainte-Isaure, ברובע השמונה-עשר של פריז.

בית הכנסת פועל משנת 1904. בשנת 1907 תרם הברון אדמונד ג'יימס דה רוטשילד כספים להרחבתו של המבנה.

בשנת 1941 במהלך מלחמת העולם השנייה, ניזוק בית הכנסת על ידי צרפתים פרו-נאצים.<ref>Voir, Cécile Desprairies, 2009, p. 619.</ref>&#x20;<ref>Voir, [http://www.parisenimages.fr/en/collections-gallery/2627-14-explosion-synagogue-rue-sainte-isaure-series-attacks-committed-several-synagogues-capital-paris-xviii-th-arrondissement-october-3-1941 Photo de la Synagogue Saint-Isaure par Roger-Violet après l'attentat du 3 octobre 1941. Parisien Images.]</ref><ref>Voir, [http://www.consistoire.org/127.le-consistoire-de-paris Le Consistoire de Paris.]</ref>

== ביבליוגרפיה ==

==קישורים חיצוניים==

== הערות שוליים ==

קטגוריה:בתי כנסת ספרדיים
קטגוריה:מונמארטר
קטגוריה:פריז: בתי כנסת
עלאא גראם

עלאא גראם (בערבית: علاء غرام, בתעתיק מדויק: עלאא' ע'ראם; נולד ב-24 ביולי 2001 בספקס שבתוניסיה) הוא כדורגלן תוניסאי המשחק בעמדת הבלם בקבוצת שחטאר דונצק מליגת העל האוקראינית ובנבחרת תוניסיה.

== קריירת מועדונים ==
גראם החל את הקריירה המקצוענית שלו בקבוצת ספקסיין מליגת העל התוניסאית בשנת 2019.

ביולי חתם בשחטאר דונצק מליגת העל האוקראינית.

== קריירה בינלאומית ==
ב-28 במרץ 2023 ערך גראם את הופעת הבכורה שלו בנבחרת תוניסיה, בניצחון 0–1 על נבחרת לוב במסגרת מוקדמות גביע אפריקה לאומות 2023.

נכלל בסגל נבחרת תוניסיה לטורניר גביע אפריקה לאומות 2023.

== תארים ==
;ספקסיין
* הגביע התוניסאי (3): 2018/2019, 2020/2021, 2021/2022

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:ספקס: כדורגלנים
קטגוריה:כדורגלני ספקסיין
קטגוריה:כדורגלני שחטאר דונצק
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2023
קטגוריה:ספורטאים זרים באוקראינה
קטגוריה:תוניסאים שנולדו ב-2001
ג'ורדן טורונריגה

ג'ורדן טורונריגה (באנגלית ובגרמנית: Jordan Torunarigha; נולד ב-7 באוגוסט 1997 בקמניץ שבגרמניה) הוא כדורגלן ניגרי-גרמני המשחק בעמדת הבלם בקבוצת גנט מליגת העל הבלגית ובנבחרת ניגריה.

== קריירת מועדונים ==
טורונריגה נולד בקמניץ שבגרמניה. הוא החל לשחק במחלקת הנוער של פ.צ. קמניצר, ובשנת 2006 עבר למחלקת הנוער של הרטה ברלין. בשנת 2015 החל לשחק בקבוצת המילואים של המועדון, וב-19 בדצמבר 2016 חתם על חוזה מקצועני ראשון במועדון. ב-4 בפברואר 2017 ערך את הופעת הבכורה שלו בקבוצה הראשונה של המועדון, בניצחון 1-0 על אינגולשטאדט 04 במסגרת המחזור ה-19 בבונדסליגה לעונת 2016/2017. ב-13 במאי הבקיע את שער הבכורה שלו במועדון, בניצחון 2-0 על דרמשטאדט 98 במסגרת המחזור ה-33 בליגה. בסך הכל ערך 73 הופעות ליגה במדי המועדון, בהן הבקיע חמישה שערים.

ב-28 בינואר 2022 הושאל טורונריגה עד לתום עונת לגנט מליגת העל הבלגית. ב-6 בפברואר ערך את הופעת הבכורה שלו במועדון, בניצחון 2-1 על קלאב ברוז' במסגרת המחזור ה-26 בליגה. הוא ערך 11 הופעות ליגה במהלך תקופת ההשאלה. ב-19 ביולי 2022 חתם על חוזה קבוע לשלוש שנים במועדון.

== קריירה בינלאומית ==
טורונריגה נכלל בסגל האולימפי של גרמניה לטורניר הכדורגל באולימפיאדת טוקיו בשנת 2021, וערך שלוש הופעות בטורניר.

ב-16 באוקטובר 2023 ערך את הופעת הבכורה שלו בנבחרת ניגריה, בניצחון 3-2 על נבחרת מוזמביק במשחק ידידות.

== תארים ==
;גנט
* הגביע הבלגי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני הרטה ברלין
קטגוריה:כדורגלני גנט
קטגוריה:כדורגלני נבחרת ניגריה
קטגוריה:כדורגלנים גרמנים באולימפיאדת טוקיו (2020)
קטגוריה:ניגרים שנולדו ב-1997
קטגוריה:גרמנים שנולדו ב-1997
בריידן סורבו

בריידן קופר סורבו (באנגלית: Braeden Cooper Sorbo נולד ב-22 באוגוסט 2001)<ref name="Beck 2001"></ref><ref name="Births 2001"></ref> הוא שחקן וסופר אמריקאי.<ref name="Beck 2001" /><ref name="Births 2001" /> <ref></ref>

== ביוגרפיה ==
סורבו נולד ב-22 באוגוסט 2001 בהנדרסון, נבדה וגדל בת'אוזנד אוקס, קליפורניה הוריו הם השחקנים סם וקווין סורבו. הוא בעיקר ממוצא נורווגי., ויש לו שני אחים צעירים, שיין ואוקטביה.

== קריירה ==
בסרטו הראשון Let There Be Light שיחק בתפקיד ראשי, שם גילם את גאס הארקינס.

שנה לאחר מכן שיחק בסרט "ברני הדולפין". בשנת 2019 שיחק לצד אביו במערבון "Miracle in East Texas".

בשנת 2023 כיכב סרט המתח "Left Behind: Rise of the Antichrist" ובסרט "Success Camp".

== פילמוגרפיה ==
{| class="wikitable sortable"
!שנה
! סרט צילום
!תפקיד
! class="unsortable" |
|-
| 2017
|Let There Be Light
| גאס הארקנס
| <ref></ref>
|-
| 2018
| ברני הדולפין
|דיגר
|
|-
| 2019
|Miracle in East Texas
| מאט
|
|-
| rowspan="2" | 2023
|Left Behind: Rise of the Antichrist
| קונור
| <ref></ref>
|-
|Success Camp
| מייקל אדמס
| <ref></ref>
|-
| TBA
|A Wave of Kindness
|
| <ref></ref>
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001